**ՆԱԽԱԳԻԾ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ**

**Ո Ր Ո Շ ՈՒ Մ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2017 ԹՎԱԿԱՆԻ ՆՈՅԵՄԲԵՐԻ 23-Ի N 1495-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ**

«Նորմատիվ իրավական ակտերի մասին» Հայաստանի Հանրապետության օրենքի 33-րդ և 34-րդ հոդվածների համաձայն՝ Հայաստանի Հանրապետության կառավարությունը ***որոշում է.***

1. Հայաստանի Հանրապետության կառավարության 2017 թվականի նոյեմբերի 23-ի «Հայաստանի Հանրապետության ոստիկանության կողմից հանցագործությունների, վարչական իրավախախտումների, պատահարների վերաբերյալ հաղորդումներն ընդունելու, գրանցելու, հաշվառելու և դրանց ընթացք տալու կարգը սահմանելու մասին» N 1495-Ն որոշման N 1 հավելվածի մեջ կատարել հետևյալ փոփոխությունները և լրացումները՝

1) 3-րդ կետի 2-րդ ենթակետում 177-179-րդ թվերը փոխարնել 174-177-րդ թվերով, իսկ քրեական գործ հարուցելու բառերը փոխարինել քրեական վարույթ նախաձեռնելու բառերով,

2)4-րդ կետից հանել բանավոր բառը,

3)8-րդ կետում «(բացառությամբ ոստիկանության ներքին անվտանգության վարչության)» բառերից հետո լրացնել , այդ թվում իրավասու ստորաբաժանումների բառերը,

4) 11-րդ և 50-րդ կետերում բանավոր բառը փոխարինել անմիջական բառով,

5) 11-րդ կետի 1-ին ենթակետում «իրավախախտման կամ պատահարի» բառերը փոխարինել «հանցագործության դեպքի» բառերով,

6) 15-րդ կետի վերջին նախադասությունը շարադրել հետևյալ խմբագրությամբ.

«Արձանագրությունը սույն կարգի համաձայն ստորագրվում է այն կազմող ոստիկանության ծառայողի կողմից, իսկ հաղորդումը գրանցվում է տվյալ ոստիկանության ծառայողի զեկուցագրի հիման վրա։»,

7) 17-րդ կետը շարադրել հետևյալ խմբագրությամբ.

17. Հայաստանի Հանրապետության քրեական դատավարության օրենսգրքի 173-րդ հոդվածով չնախատեսված աղբյուրներից ստացված և առերևույթ հանցագործության հատկանիշներ պարունակող հաղորդումները գրանցվում են դրանք ստացած ոստիկանության ծառայողի զեկուցագրի հիման վրա:»,

8)22-րդ կետում քրեական գործի համարը բառերը փոխարինել քրեական վարույթի համարը բառերով,

9)26-րդ կետում պատահարի կամ բառերից հետո լրացնել վարչական բառը,

10) 27-րդ կետը շարադրել հետևյալ խմբագրությամբ.

«27. Հանցագործությունների մասին անանուն գրավոր հաղորդումները քարտուղարությունում գրանցվելուց հետո, իսկ բանավոր հաղորդումները հաղորդում ընդունող ոստիկանության ծառայողի զեկուցագրով հանձնվում են օպերատիվ-հետախուզական գործունեություն իրականացնող ստորաբաժանում՝ օպերատիվ-հետախուզական միջոցառումներով ստուգելու համար, եթե հաղորդմամբ պարունակվող տեղեկությունը պարունակում է այնպիսի փաստեր, որոնք ողջամտորեն կարող են ստուգվել:»,

11)45-րդ կետը շարադրել հետևյալ խմբագրությամբ.

«45. Ոստիկանության ներքին անվտանգության վարչությունում ոստիկանության ծառայողների վերաբերյալ ստացված հանցագործության մասին հաղորդումները ուղարկվում են նախաքննության մարմին՝ Հայաստանի Հանրապետության քրեական դատավարության օրենսգրքով սահմանված քննչական ենթակայության կանոններին համապատասխան։»,

12) 46-րդ կետում «պարեկային ծառայություն» բառերից հետո լրացնել «, իսկ այն տարածքային մարմիններում, որտեղ չի գործում պարեկային ծառայությունը՝ ճանապարհային ոստիկանության համապատասխան ստորաբաժանում» բառերը,

13) 48-րդ կետը շարադրել հետևյալ խմբագրությամբ.

48. Հերթապահ մասի իրավասու ծառայողը հայտնաբերված հանցագործության մասին անհապաղ տեղեկացնում է դատախազին և նախաքննության մարմնին:,

14)52-րդ կետի 1-ին նախադասությունից հանել եթե այդ վայր քննիչ չի մեկնել բառերը, իսկ 2-րդ նախադասության մեջ , կարող է որոշում կայացնել անհետևանք թողնելու կամ սահմանված կարգով ընթացքը լուծելու վերաբերյալ բառերը փոխարինել ՝ ընդունում է սույն կարգի 57-րդ կետով սահմանված որոշումներից մեկը բառերով,

15) 54-րդ կետում քրեադատավարական օրենսդրությամբ չնախատեսված բառերը փոխարինել անհրաժեշտ բառով,

16) 62-րդ կետից հանել 52-րդ, թիվը,

17)65-րդ կետը շարադրել հետևյալ խմբագրությամբ.

65. Հանցագործության մասին բանավոր հաղորդում ընդունելու վերաբերյալ արձանագրությունը (Ձև 1 կամ Ձև 2), ինչպես նաև Հայաստանի Հանրապետության քրեական դատավարության օրենսգրքով նախատեսված աղբյուրներից ստացված հանցանքի մասին հաղորդումները, դրանք ստացվելուց հետո սույն կարգի համաձայն գրանցվում են և անմիջապես պաշտոնական գրությամբ փոխանցվում են նախաքննության մարմնին:,

18)լրացնել նոր 66-րդ կետ՝ հետևյալ բովանդակությամբ.

«66. Ոստիկանությունում գրանցված հանցագործությունների մասին հաղորդումներով, քրեական վարույթ նախաձեռնելու կամ քրեական վարույթ չնախաձեռնելու մասին քննիչից տեղեկացում ստանալու դեպքում, տեղեկությունները գրանցամատյանում գրառում է քրեական ոստիկանության գլխավոր վարչության լիազորված ծառայողը կամ ոստիկանության տարածքային մարմնի հերթապահ մասի ծառայողը կամ տարածքային մարմնի պետի կողմից լիազորված այլ ծառայողը։»,

19)24-րդ, 39-րդ, 40-րդ, 44-րդ, 49-րդ, 60-րդ և 61-րդ կետերը ճանաչել ուժը կորցրած,

20)Պարեկի կողմից հանցագործության մասին բանավոր հաղորդում ընդունելու վերաբերյալ ձև 1 և Հանցագործության մասին բանավոր հաղորդում ընդունելու վերաբերյալ ձև 2 արձանագրություններում՝ 333-րդ թիվը փոփոխել 476-րդ թվով։

2. Սույն որոշումն ուժի մեջ է մտնում «Հայաստանի Հանրապետության քրեական դատավարության օրենսգիրք» 2021 թվականի հունիսի 30-ի ՀՕ-306-Ն և «Հայաստանի Հանրապետության քրեական օրենսգիրք» 2021 թվականի մայիսի 5-ի ՀՕ-199-Ն օրենքների ուժի մեջ մտնելու օրը: